**Na 40. sjednici Upravnog vijeća Veleučilišta u Rijeci**

**održanoj 29. siječnja 2025. godine**

od ukupno 5 članova Upravnog vijeća u radu je sudjelovalo svih 5 članova, te su donesene slijedeće Odluke.

|  |
| --- |
| **Ad. 2. Odluka o izmjeni Financijskog plana za 2025. i projekcija plana za 2026. i 2027. godinu, usklađenje financijskih planova te ponovno usvajanje** |

jednoglasno se donosi

**O D L U K A**

1. Prihvaća se izmjena Financijskog plana za 2025. godinu i projekcija plana za 2026. i 2027. godinu.

2. Izmjena Financijskog plana za 2025. godinu i projekcija plana za 2026. i 2027. godinu sastavni je dio Odluke.

|  |
| --- |
| **Ad. 3. Odluka o izmjeni i dopuni Odluke o iznosu školarina, prava studenata na subvenciju troškova školarine te uvjetima i kriterijima participiranja studenata u troškovima školarine na Veleučilištu u Rijeci** |

jednoglasno se donosi

**ODLUKA O IZMJENI I DOPUNI**

**Odluke o iznosu školarina, prava studenata na subvenciju troškova školarine te uvjetima i kriterijima participiranja studenata u troškovima školarine**

**na Veleučilištu u Rijeci**

1. U Odluci o iznosu školarina, prava studenata na subvenciju troškova školarine te uvjetima i kriterijima participiranja studenata u troškovima školarine na Veleučilištu u Rijeci KLASA:003-08/24-02/01, URBROJ:2170-57-01-24-17/ĐPK od 16. svibnja 2024. godine točka 1. mijenja se i glasi:

„ Puni iznos participacije u troškovima školarine za upis u prvu godinu stručnih prijediplomskih i stručnih diplomskih studija Veleučilišta u Rijeci (u daljnjem tekstu: studiji) za studente u redovitom i izvanrednom statusu te strane studente izvan EU iznosi 1.021,97 €.“

2. Točka 6. dopunjuje se i glasi:

„ Studenti u redovitom statusu koji su u prethodnoj akademskoj godini stekli manje od 55 ECTS bodova, plaćaju puni iznos participacije u troškovima školarine predviđen za određeni studij iz točke 1. Iznimno u akademskoj godini 2024./2025. subvenciju troškova školarine za studente koji upisuju više godine studija, a koji su u prethodnoj akademskoj godini ostvarili najmanje 54 ECTS bodova na studijskom programu snosi Veleučilište u Rijeci. Studenti u redovitom statusu koji su izgubili pravo na subvenciju zbog neispunjavanja uvjeta najmanje 55 ECTS bodova mogu ponovno steći pravo iz točke 2. pri upisu u sljedeću akademsku godinu.“

3. U točki 8. riječi „u redovitom statusu“ brišu se.

4. Točka 9. briše se.

5. Točke od 10. do 12. postaju točkama od 9. do 11.

6. Ova Odluka stupa na snagu danom donošenja.

|  |
| --- |
| **Ad. 4. Usvajanje Godišnjih financijskih izvještaja za 2024****. godinu** |

jednoglasno se donosi

**O D L U K A**

**o raspodjeli rezultata poslovanja**

Veleučilište u Rijeci, prema Bilanci na dan 31.12.2024. godine ima iskazan višak prihoda i primitaka raspoloživ u slijedećem razdoblju u iznosu od 1.234.193,99 eura. Iskazani višak prihoda poslovanja prema izvorima financiranja odnosi se na:

|  |  |  |
| --- | --- | --- |
| Opis stavke | Izvor financiranja | Iznos eurima |
| Erasmus + | 52- Ostale pomoći | 144.027,37 |
| Redovna djelatnost Veleučilišta | 51 – pomoći EU | 41.325,96 |
| Prihod od školarina | 43 – Prihodi za posebne namjene | 972.078,76 |
| Vlastiti prihodi | 31 – Vlastiti prihodi i primici | 71.858,19 |
| Opći prihodi i primici | 11- Opći prihodi i primici | 5.071.,71 |

Navedeni iznos općih prihoda i primitaka će se utrošiti za sistematske preglede zaposlenika, a iznos vlastitih i namjenskih prihoda utrošit će se u skladu s Pravilnikom o ostvarivanju I korištenju namjenskih prihoda, vlastitih prihoda i nenamjenskih donacija Veleučilišta u Rijeci, čija je analitika navedena u Financijskom planu Veleučilišta u Rijeci za 2025. godinu i projekcije za 2026. I 2027.

i

**O D L U K A**

1. Usvajaju se Godišnji financijski izvještaji za 2024. godinu, KLASA:400-05/25-01/01, URBROJ:2170-57-03-25-2.
2. Izvještaji su sastavni dio ove Odluke.
3. Ova Odluka stupa na snagu danom donošenja.

|  |
| --- |
| **Ad. 5. Usvajanje Izvršenja financijskog plana za 2024. godinu** |

jednoglasno se donosi

**O D L U K A**

1. Usvaja se Izvršenje financijskog plana za 2024. godinu. KLASA:400-02/25-01/01, URBROJ:2170-57-03-25-2.
2. Izvršenje financijskog plana za 2024. godinu je sastavni dio ove Odluke.
3. Ova Odluka stupa na snagu danom donošenja.

|  |
| --- |
| **Ad. 6. Prihvaćanje prijedloga Vijeća Veleučilišta o broju upisnih mjesta na pojedinom studiju za ak 2025/2026.** |

Jednoglasno se donosi

**O D L U K A**

1. Prihvaća se Prijedlog Vijeća Veleučilišta o broju upisnih mjesta na pojedinom studiju, KLASA:003-08/25-04/01, URBROJ:2170-57-01-25-5/ĐPK od 27. siječnja 2025.
2. Prijedlog Vijeća Veleučilišta o broju upisnih mjesta na pojedinom studiju, KLASA:003-08/25-04/01, URBROJ:2170-57-01-25-5/ĐPK od 27. siječnja 2025. zajedno sa ovom Odlukom upućuje se Ministarstvu znanosti, obrazovanja i mladih radi davanja prethodne suglasnosti.

Ova Odluka stupa na snagu danom donošenja

|  |
| --- |
| **Ad. 7. Pravilnik o ostvarivanju i korištenju namjenskih prihoda, vlastitih prihoda i nenamjenskih donacija Veleučilišta u Rijeci** |

Jednoglasno se donosi

**O D L U K A**

1. Donosi se Pravilnik o ostvarivanju i korištenju namjenskih prihoda, vlastitih prihoda i nenamjenskih donacija Veleučilišta u Rijeci (KLASA:003-05/24-01/10, URBROJ:2170-57-01-25-2/ĐPK).
2. Pravilnik je sastavni dio ove Odluke.